Manelistul Dani Mocanu, condamnat la închisoare pentru incitare la ură sau discriminare din cauza melodiei "Curwa".
Manelistul Dani Mocanu a fost condamnat, joi, de către Judecătoria Pitești, la șase luni de închisoare cu executare. Dani Mocanu este acuzat de incitare la ură sau discriminare pentru o melodie postată pe YouTube. Decizia nu este definitivă.
Manelistul Dani Mocanu a fost condamnat joi, de către Judecătoria Pitești, la șase luni de închisoare cu executare pentru infracțiunea de incitare la ură sau discriminare din cauza melodiei "Curwa".Totodată, instanța obligă YouTube să înlăture videoclipul melodiei, publicat pe platforma precum şi toate videoclipurile conexe.Decizia nu este definitivă.În rechizitoriu, procurorii au menționat: "În data de 27.04.2019, inculpatul a încărcat pe platforma online Youtube un videoclip filmat și montat anterior, prin intermediul căruia a instigat publicul larg, la ură și discriminare împotriva femeilor. La finalul lunii noiembrie 2019, videoclipul înregistra peste 18 milioane de vizualizări şi a generat venituri de aproximativ 34.000 $, ce au constat în drepturi de publicitate aferente videoclipului".În iulie 2019, o melodie a lui Dani Mocanu a fost reclamată la Consiliul Naţional Pentru Combaterea Discriminării (CND), pentru versurile instigatoare la violenţă asupra femeilor.